|  |  |  |
| --- | --- | --- |
| **CONSILIUL ORĂŞENESC****ANENII NOI** |  |  **ГОРОДСКОЙ СОВЕТ** **АНЕНИЙ НОЙ** |
| MD 6501 or. Anenii Noi, str. Suvorov, 6 tel/fax 026522108, consiliulorasenesc@gmail.com |  | MD 6501, г.Анений Ной, ул.Суворов, 6 тел/факс 026522108,consiliulorasenesc@gmail.com |

**PROIECT nr. \_\_\_**

 **DECIZIE nr. \_\_**

 **din \_\_\_\_ iunie 2025**

**Cu privire la aprobarea Regulamentului**

**de organizare și funcționare a Muzeului de**

**Isorie și Etnografie a orașului Anenii Noi**

 Având informația prezentată de viceprimarul orașului Anenii Noi dl Dmitri Ciur; îm temeiul art. 14, alin. (1) , (2) lit. M) al Legii nr. 436/2006 privind administrația publică locală; pct. 2 din Reguilamentul cadru de organizare și funcționare a muzeelor, aprobat prin HG 604/2020; Legea muzeelor nr. 262/2017; Legea 100/2017 privind actele normative cu modificările şi completările ulterioare; având avizele comisiilor consultative de specialitate, Consiliul orăşenesc Anenii Noi,

 **DECIDE:**

1. Se aprobă regulamentul de organizare și funcționare a Muzeului de Istorie şi Etnografie al oraşului Anenii Noi, care face parte integrantă din prezenta decizie.

2. Angajații Muzeului de Istorie şi Etnografie a oraşului Anenii Noi își vor desfășura activitatea în strictă conformitate cu prevederile prezentului Regulament.

3. Secretarul Consiliului local Anenii Noi va aduce la cunoștința Directorului Muzeului de Istorie şi Etnografie a oraşului Anenii Noi prezenta deciziei în termenii prevăzuți de legislația în vigoare.

4. Controlul executării prezentei decizii se pune în seama viceprimarului orașului Anenii Noi dl Dmitri CIUR.

5. Prezenta decizie se aduce la cunoştinţă publică prin plasarea în Registrul de Stat al Actelor

 Locale, pe pag web şi panoul informativ al instituţiei.

6. Prezenta decizie, poate fi notificată autorității publice emitente de Oficiului Teritorial

 Căușeni al Cancelariei de Stat în termen de 30 de zile de la data includerii actului în

 Registrul de stat al actelor locale.

7. Prezenta decizie, poate fi contestată de persoana interesată, prin intermediul Judecătoriei

 Anenii Noi, sediul Central (or. Anenii Noi, str. Marțișor nr. 15), în termen de 30 de zile de

 la comunicare.

 **Președintele ședinței:**

**Contrasemnează:**

**Secretara Consiliului orășenesc Rodica Melnic**

Votat: pro - , contra - , abţinut –

**REGULAMENTUL**

 **de organizare şi funcţionare a Muzeului de Istorie și Etnografie**

**al orașului Anenii Noi**

**Capitolul I DISPOZIŢII GENERALE**

 Art. 1 Muzeul de istorie și etnografie or. Anenii Noi (certificat de înregistrare \_\_\_\_\_ din \_\_\_\_\_\_), denumit în continuare Muzeul, este instituție publică de cultură de importanță locală, finanțată prin mijloace financiare din bugetul local, aflată în subordinea Primăriei orașuluio Anenii Noi.

 Art. 2 Muzeul este fondat prin decizia Consiliului local Anenii Noi nr. 9/26 din 05.12.2024.

 Art. 3. Muzeul are sediul în or. Anenii Noi, str. Zoia Kosmodemianskaia, 5, cu suprafaţa totală de \_\_\_ m2. Terenul aferent sediului Muzeului, este administrat de Muzeu. Muzeul poate solicita organelor de drept, în conformitate cu reglementările legale în vigoare, atribuirea de clădiri şi terenuri pentru extinderea celor existente.

 Art. 4 Muzeul este supus procedurii de acreditare o dată la 4 ani, în conformitate cu prevederile art. 8 din Legea muzeelor nr.262/2017 și ale Regulamentului de acreditare a muzeelor.

Art.5 Muzeul își desfășoară activitatea în conformitate cu legislația națională în vigoare, cu prevederile prezentului Regulament și cu deontologia profesională stabilită în documentele emise de Consiliul Internațional al Muzeelor.

**Capitolul II FUNCŢIILE ŞI OBIECTIVELE MUZEULUI**

Art.6 Muzeul este o instituţie publică de cultură, aflată în serviciul societăţii, care exercită următoarele funcții de bază:

 a) constituire, evidența, conservarea și restaurarea patrimoniului muzeal;

 b) cercetarea științifică, documentarea, protejarea și dezvoltarea patrimoniului muzeal;

c) valorificarea culturală, educativă și științifică a bunurilor culturale cu valoare istorică, documentară, artistică, etnografică, naturală, memorială și tehnică, din cele mai vechi timpuri până în prezent, semnificative pentru istoria și cultura națională și universală.

Art.7 Obiectivele Muzeului sunt următoarele:

a. păstrează mărturiile și vestigiile importante relevante pentru istoria și cultura Republicii Moldova (inclusiv Zona centru);

b. constituie, administrează și dezvoltă colecții de bunuri de patrimoniu cu caracter istoric, arheologic, etnografic, numismatic, filatelic, artistic, tehnic ș.a.;

c. organizează evidența gestionară și științifică a patrimoniului cultural deținut în administrare;

d. depozitează, întreține, conservă și restaurează patrimoniul deținut în administrare, în condiții conforme standardelor europene generale și prevederilor legale în vigoare;

e. realizează cercetări științifice;

f. organizează expoziții permanente și temporare, la sediul muzeului, sau în locații adecvate ale unor instituții din țară și străinătate;

g. organizează servicii de documentare deschise pentru public prin folosirea informației despre patrimoniul cultural deținut și despre instituție, potrivit normativelor în vigoare;

h. editează publicații științifice și de popularizare;

m. prestează servicii culturale, științifice și educaționale calitative;

n. organizează și participă la manifestări științifice naționale, internaționale pentru valorificarea patrimoniului muzeal din dotare.

Art. 8. Muzeul se ocupă de colectarea, păstrarea, dezvoltarea, conservarea, valorificarea științifică, expozițională și instructiv-educativă a bunurilor culturale, în contextul unității teritoria ladministrative pe care o reprezintă.

Art. 9 În vederea realizării obiectivelor sale, Muzeul are următoarele atribuții principale:

a. elaborează programe şi proiecte culturale;

b.stabilește planul de acțiuni tehnice, economice, organizatorice, și asigură îndeplinirea lui;

c. asigură accesul publicului în muzeu printr-un orar adecvat de funcționare și efectuează amenajări speciale pentru accesul persoanelor cu dizabilități;

d. răspunde de executarea lucrărilor de reparații capitale, restaurare, conservare și protecție a patrimoniului cultural mobil și imobil administrat;

e. este responsabilș de păstrarea integrității pieselor din colecție;

f. colaborează cu direcția de specialitate a MECC, Direcția Cultură a Consiliului rational Anenii Noi în vederea aplicării tuturor măsurilor privind evidența, conservarea, restaurarea și punerea în valoare a patrimoniului muzeal;

Art. 10 Muzeul își desfăşoară activitatea în baza planurilor anuale şi de management, întocmite de conducerea muzeului și aprobate de către Primăria orașului Anenii Noi.

**Capitolul III PATRIMONIUL**

Art. 11 Patrimoniul muzeului este format din bunuri culturale mobile și immobile, cu valoare istorică, documentară, memorială, artistică şi tehnică, înregistrate în actele de evidență specifice, se află în proprietate publică, pe care muzeul le administrează în condițiile legislației în vigoare.

Art. 12 Muzeul respectă politica de dezvoltare a patrimoniului, care se implementează continuu prin achiziții, donații, colectare, cercetare și transfer de obiecte, precum și prin preluarea pieselor în custodie de la instituții, întreprinderi, organizații și persoane fizice din ţară şi din străinătate.

 Art. 13 Piesele, care completează colecția Muzeului se gestionează conform legii Muzeelor nr. 262/2017, Legi nr. 280/2011 privind protejarea patrimoniului cultural și prezentului Regulament.

 Art. 14 Transferul, custodia, transmiterea în gestiune provizorie, efectuarea unor tranzacții comerciale sau restituirea către fostul proprietar a pieselor din patrimoniul Muzeulu sunt interzise.

Art. 15 Muzeul are dreptul la prima publicare, reproducere, cercetare, expunere a bunurilor culturale deținute. Nimeni nu are dreptul să impună Muzeului măsuri care ar duce la degradarea patrimoniului muzeal.

**Capitolul IV ADMINISTRAREA MUZEULUI**

Art. 16 Primăria orașului Anenii Noi aprobă planul de activitate al Muzeului, asigură reparaţia curentă şi capitală a clădirilor Muzeului, asigură întreţinerea şi remedierea dificultăţilor ce apar în funcţionarea şi exploatarea instalaţiilor electrice, sanitare, termice etc.

Art. 17 Personalul Muzeului este structurat în personal de conducere și de întreținere.

Art. 18 Denumirile funcțiilor și numărul unităților de personal, stabilite potrivit statelor-tip pentru instituțiile muzeale elaborate de Ministerul Educației, Culturii și Cercetării, sunt aprobate de Primăria orașului Anenii Noi.

Art. 19 Personalul Muzeului, inclusiv cu funcții de conducere, poate fi încadrat în funcție de necesitate, pe o normă deplină de muncă sau fracțiune de normă, cu condiția asigurării funcționalității instituției și a securității patrimoniului muzeal deținut.

Art. 20 Atribuțiile de serviciu ale personalului Muzeului sunt înscrise în fișa postului.

Art. 21 Conducerea Muzeului este asigurată de director, numit, prin dispoziţia primarului orașului Anenii Noi.

**Capitolul V STRUCTURA ORGANIZATORICĂ**

Art. 22 În condițiile în care Muzeul nu a susținut procedura de acreditare, Primăria orașului Anenii Noi este în drept să desființeze muzeul sau să îl arondeze unei alte instituții culturale cu respectarea prevederilor art.9 din Legea muzeelor nr.262/2017.

Art. 23 Muzeul are propria arhivă, în care se păstrează în mod obligatoriu:

a. actul normativ de înfiinţare;

b. certificatul de înregistrare în Registrul muzeelor;

c. actul de acreditare a muzeului;

d. regulamentul de organizare şi funcţionare;

e. planurile de activitate, rapoartele de activitate şi rapoartele statistice;

f. documentaţia expoziţională (tematici, concepţii, materiale promoţionale); materialele ce atestă activitatea educațională;

g. ordinele directorului;

h. documentele financiar-contabile;

i. corespondenţa;

j. alte documente.

**Capitolul VI FINANȚATEA ACTIVITĂȚII MUZEULUI**

Art. 24 Activitatea Muzeului se finanțează din alocații de la bugetul local, inclusiv din veniturile colectate. Primăria orașului Anenii Noi va asigura mijloacele necesare pentru funcţionarea (salarizarea personalului, realizarea programelor ştiinţifice şi culturale, achiziţionarea pieselor cu valoare patrimonială, protecţia colecţiilor, dotările adecvate prezervării şi restaurării bunurilor culturale) şi întreţinerea instituţiei.

Art. 25 Muzeul întocmeşte anual proiectul bugetului de venituri şi cheltuieli, ţinându-se cont de reglementările şi normele în vigoare, structura organizatorică a instituţiei, sursele de venituri şi baza legală a încasării lor, nivelul taxelor sau tarifelor şi le prezintă spre aprobare Primăriei orașului Anenii Noi.

Art. 26 Muzeul poate colecta venituri din următoarele activități:

a) sponsorizări sau donaţii acceptate de către Muzeu, potrivit legii;

b) alte surse, potrivit legii.

Art. 27 Veniturile colectate de Muzeu constituie parte componentă a bugetului Muzeului și sunt administrate conform principiilor, regulilor și procedurilor stabilite în Legea finanțelor publice și responsabilității bugetar-fiscale nr.181/2014.

Art. 28 Muzeul poate aplica la proiecte și granturi naționale și internaționale.

**Capitolul VII COOPERAREA**

Art. 29 În realizarea activităţilor sale, Muzeul colaborează cu Primăria orașului Anenii Noi, cu toate direcţiile Ministerului Educației, Culturii și Cercetării, cu organismele culturale ale altor ministere şi instituţii de profil, cu direcţiile raionale de cultură și educație, cu instituţiile de învățământ, de cercetare şi de cult, cu unităţile economice de stat şi particulare, cu organizaţiile şi asociaţiile neguvernamentale, precum şi cu persoane fizice din ţară şi din străinătate, fără a se angaja politic şi fără a exprima interesele vreunei formaţiuni politice.

Art. 30 Muzeul colaborează cu instituţiile similare din ţară şi străinătate la realizarea unor programe şi proiecte culturale comune.

**Capitolul VIII DISPOZIŢII FINALE**

 Art. 31 Prevederile prezentului Regulament se completează, de drept, cu actele normative în vigoare.

Art. 32 Încălcarea prevederilor prezentului Regulament implică răspunderea disciplinară, materială, civilă sau administrativă, după caz, sancţionându-se în conformitate cu legislaţia în vigoare.

Art. 33 Prezentul Regulament de organizare şi funcţionare a Muzeului intră în vigoare la data aprobării lui de către Consiliul local Aneni Noi.

**NOTA INFORMATIVĂ**

la proiectul de decizie**: ,, Cu privire la aprobarea Regulamentului de organizare și**

**de funcționare a Muzeului de Isorie și Etnografie al orașului Anenii Noi**

|  |  |
| --- | --- |
| **1** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de viceprimarul or. Anenii Noi, coordonat cu primarul or. Anenii Noi |
| **2** | **Condiţiile ce au impus elaborarea proiectului şi finalităţile urmărite** |
|  | Elaborarea proiectului de decizie este condţionat de necesitatea necesității aprobării Regulamentului de organizare și funcționare al Muzeului de Istorie și Etnografie a orașului Anenii Noi , care stabilește cadrul normativ intern privind structura organizatorică, atribuțiile personalului, relațiile instituționale și modalitățile de valorificare a patrimoniului muzeal.Are rolul de a conserva, cerceta, proteja și valorifica bunurile culturale din patrimoniul local. În lipsa unui regulament aprobat, activitatea instituției poate fi afectată de lipsa unor reglementări clare privind funcționarea, conducerea și gestionarea resurselor materiale și umane. |
|  | **Principalele prevederi ale proiectului şi evidenţierea elementelor noi** |
|  |  Elaborarea și aprobarea regulamentului se impune pentru:* \*alinierea activității muzeului la cadrul legislativ ;
* \*asigurarea unui management eficient al resurselor;
* \*creșterea transparenței și responsabilității în activitatea instituției;
* \*facilitarea colaborării cu alte instituții de profil, organizații culturale și comunitatea locală.

 Regulamentul prevede:* \*misiunea și obiectivele muzeului;
* \*structura organizatorică și atribuțiile personalului;
* \*normele privind administrarea patrimoniului cultural;
* \*activități educaționale, de cercetare și promovare culturală;
* \*dispoziții referitoare la siguranța patrimoniului și protecția vizitatorilor;
* \*relația muzeului cu alte instituții.
 |
| **4** | **Fundamentarea economico-financiară** |
|  | Împlimentarea proiectului de decizie nu prevede alocarea surselor finnaciare neprevăzute în buget |
| **5** | **Modul de încorporare a actului în cadrul normativ în vigoare** |
|  | Proiectul de decizie a fost elaborate în conformitate cu art. 14, alin. (1) , (2) lit. M) al Legii nr. 436/2006 privind administrația publică locală; pct. 2 din Reguilamentul cadru de organizare și funcționare a muzeelor, aprobat prin HG 604/2020; Legea muzeelor nr. 262/2017; Legea 100/2017 privind actele normative cu modificările şi completările ulterioare; |
| **6** | **Avizarea şi consultarea publică a proiectului** |
|  | În scopul respectării prevederilor Legii nr. 239/2008 privind transparenţa în procesul decizional, proiectul a fost plasat pe pagina web oficială a primariei or. Anenii Noi ***www.anenii-noi.com*** expus consultării publice în cadrul audierilor publice |
| **7** | **Constatările expertizei anticorupţie** |
|  | - |
| **8** | **Constatările expertizei juridice** |
|  | Proiectul deciziei se prezintă comisiei consultative de specialitate pentru avizare şi propuneri Consiliului orăşenesc pentru examinare şi adoptare în şedinţă. |

D. Ciur, viceprimar